Diari Oficial de la Generalitat Valenciana


Sumari del DOGV 4417, del 14-01-2003 (2003/197)

Informació pública de l'alternativa tècnica de programa d'actuació integrada de la unitat d'execució FV-6-I.59 del Pla General d'Ordenació Urbana de Vinaròs.
-------------------------------------------------------------------------------------------------------------------------------------------------------------

### Dades del document

Número de DOGV
:   4417

Data del DOGV
:   14-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/197


Organisme emissor
:   Juan Jose Sanchez Lopez, SA (Jujosa)

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució KF-3-V.57 del Pla General d'Ordenació Urbana de Vinaròs. [2003/Q197]
  
La mercantil Juan José Sánchez López, SA, ha formulat una alternativa tècnica de programa d'actuació integrada de la unitat d'execució WF-3-P.61 del Pla General d'Ordenació Urbana de Vinaròs, que conté memòria justificativa de l'actuació que es pretén emprendre, projecte de pla parcial de millora i avantprojecte d'urbanització amb el contingut que establix l'article 29.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), tot això a l'empara del que es disposa en els articles 45, 46, 48, 52 i 53 de la llei esmentada.
  
De conformitat amb els articles 48.1.c, 52 i 53 de la llei a què es fa referència, se sotmeten els documents indicats a informació pública pel termini de 20 dies hàbils a partir del sendemà de la publicació d'este anunci en el Diari Oficial de la Generalitat Valenciana. Durant este termini es podran presentar, davant el Registre General de l'Ajuntament de Vinaròs, tant al·legacions com alternatives tècniques que pretenguen competir amb l'exposada al públic. Així mateix, durant els 10 primers dies es podrà sol·licitar una pròrroga del termini en els termes i condicions assenyalats en l'article 46.4 de la llei a què es fa referència.
  
En el mateix termini de 20 dies, qualsevol:
  
a) Podrà consultar els documents indicats i protocol·litzats a la Notaria de Luis Alberto Fernández Santana, situada a la plaça de Jovellar, número 16, 2n pis, de Vinaròs, en els dies hàbils i hores de despatx.
  
b) Podrà comparéixer en esta notaria per a obtindre una còpia de l'acta de protocol·lització dels projectes o sol·licitar que se li hi exhibisca.
  
c) Podrà consultar la documentació a què es fa referència, així com l'expedient administratiu (registre d'entrada núm. 016188, de 18 de desembre de 2002), als Servicis Tècnics/Urbanisme, situats al carrer de Sant Ramon, s/n, de l'Ajuntament de Vinaròs, els dies hàbils en horari d'atenció al públic.
  
Així mateix, mitjançant el present anunci, segons l'establit en el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies abans esmentat. Les proposicions juridicoeconòmiques es presentaran també al Registre General de l'Ajuntament de Vinaròs.
  
La publicació del present anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, val així mateix d'avís als titulars de parcel·les que s'indiquen a continuació i que, tot i que segons la llista expedida per la Gerència Territorial del Cadastre resulten desconegudes, amb domicili desconegut o insuficient per a poder practicar l'avís, s'ha comunicat als següents.
  
Cosa que es fa pública perquè se'n prenga coneixement general i als efectes oportuns.